
SAJTÓKÖZLEMÉNY
Sajtóközlemény azonnali felhasználásra!
Már csak a használatbavétel van hátra …
„Egészségügyi alapellátáshoz kapcsolódó rendelőintézetek kialakítása Bácsalmáson”
(DAOP-4.1.1/A-09-2010-0034)
Ünnepélyes eseményre került sor Bácsalmáson 2011. március 24-én. A meghívott vendégek ünnepélyesen átadták azt az egészségügyi objektumot, amelyben a későbbiekben a bácsalmási lakosság I. és III. háziorvosi körzetének háziorvosai fognak tevékenykedni.

A közel egy éven át tartó, az Európai Unió társfinanszírozásával, a DAOP-4.1.1/A pályázati konstrukció felhasználásával megvalósult fejlesztési beruházás célja a helyi egészségügyi szolgáltatás működési feltételeinek biztosítása, a szolgáltatás színvonalának javítása, a szolgáltatást igénybevevő lakosság igényeinek és a praktizáló orvosok feladat ellátási tevékenységeinek kiszolgálása volt.

A projekt megvalósításához az Önkormányzat közel 50 millió forint támogatást nyert el, amelyből a megvalósítás során 47,7 millió forintot igénybe is vett. A 2010. június 5-én elindult projekt első szakaszában elkészültek a kiviteli tervek, majd eredményes közbeszerzési eljárást követően 2010. szeptember 1-től megkezdődött a műszaki ellenőr által kontrollált építőipari kivitelezés. Ütemezett kivitelezést követően 2011 februárjában átadásra került az épület. A projekt befejező részében újabb eredményes közbeszerzési eljárást követően megvalósult az objektum bútorzatának, orvostechnikai és informatikai eszközeinek beszerzése. A 2011. márciusában befejeződő projekt utolsó hónapjában a pénzügyi és szakmai zárásra, az elszámolás előkészítésre került sor.

A beruházás záró rendezvényén Bányai Gábor a térség országgyűlési képviselője, Németh Balázs polgármester közösen adták át az új, Bergmann János apát úr és Tóth Árpád lelkész által megszentelt épületet. A meghívott vendégeknek, jelenlevőknek projekt ismertetőt tartott Németh Balázs polgármester. Emellett dr. Kőhídi Csaba háziorvos a projekt szakmai hasznosságáról, míg Kerényi Tamás beruházási ügyintéző a fejlesztés műszaki paramétereiről adott összefoglalót.
A folyamatban lévő, hamarosan befejeződő Emelt szintű kistérségi járóbeteg központ kialakításával együtt Bácsalmáson jelentős fejlesztések révén biztosítottá vált a korszerű, magas színvonalú egészségügyi ellátás.

További információ:

Név: Száhl Imre projektmenedzser

Telefon: +36-79/850-064;
e-mail: bainnov@bacsalmas.hu
Bácsalmás, 2011. március 27.
……………………………………..
Németh Balázs
polgármester






